Afstemningstid
Formanden
Vi går nu over til afstemning.
(Resultater og andre oplysninger vedrørende afstemningen: se protokollen)
*
Nigel Farage
- (EN) Fru formand! I henhold til forretningsordenens artikel 110 kan Kommissionen til enhver tid anmode om tilladelse til at afgive en redegørelse om et presserende problem. Fra den ene dag til den anden har vi modtaget de økonomisk katastrofale, men ikke overraskende, nyheder, om, at endnu et land har måttet bide i græsset, og at det er nødvendigt at komme Portugal til undsætning. Må jeg spørge, om De har modtaget en anmodning fra Kommissionen om at afgive en redegørelse om Portugal i dag? Hvis det ikke er tilfældet, kan kommissæren så forklare hvorfor? Mener han ikke, at det er vigtigt nok at komme Portugal til undsætning, til at Parlamentet skal drøfte dette, eller stikker han bare hovedet i sandet?
Formanden
Hr. Farage, De har gjort Deres mening klar, og jeg er sikker på, at kommissær Šefčovič har hørt den. Det er den enkelte institutions prærogativ at reagere. De er blevet hørt, og nu må vi se, hvad der sker.
Nigel Farage
(EN) Fru formand! Er det et ja eller et nej? Har De modtaget en anmodning fra Kommissionen om at afgive en redegørelse om situationen i Portugal eller ej?
Formanden
Hr. Farage, det er Kommissionens prærogativ, og De har haft chancen for at blive hørt. Vi går nu videre til afstemningen.
